অনুষ্কা শর্মার ক্লিন স্লেট ফিলম প্রোডাকশনস-এর ‘পরি’ ছবির ডিজিটাল পার্টনার এবেলা.ইন। যতই ভয়ঙ্কর হোক অনুষ্কা শর্মার মুখ, সেটে কিন্তু ভয়ের কোনও চিহ্ন ছিল না। 
যেমনটা আর পাঁচটা ছবির ক্ষেত্রে হয় আর কি! হাড়ভাঙা খাটুনি চললেও একটা পিকনিক-পিকনিক মুড ছিল সবার মধ্যে।অনুষ্কা শর্মা মাথা খাটিয়ে একটা দারুণ বুদ্ধি বের করেছিলেন। 

এই বিষয়ে অন্যান্য খবর

‘পরি’ ছবির সেটেই অনুষ্কাকে ‘ভয়’ পেতেন পরমব্রত ও ঋতাভরী, জানুন নেপথ্য কাহিনি


‘পরি’যখন তাঁর হোম প্রোডাকশন, তখন খাবারও আসবে বাড়ি থেকেই! বললে বিশ্বাস করবেন না, গোটা ইউনিটের খাবার রান্না করতেন অনুষ্কা শর্মার মা। কলকাতার শ্যুটিংয়ে বাঙালি খাবার রান্না করে পাঠাতেন প্রসিতের স্ত্রী স্বাগতা। 
কিন্তু মুম্বইয়ের শ্যুটিংয়ে অনুষ্কার মায়ের হাতের রান্না পেট পুরে খেতেন সকলে। প্রথম প্রথম নিরামিষ খাবারই আসত।
পরমব্রত বললেন ‘‘বেশ এনজয় করছিলাম দিন দুই তিন। তার পর দেখলাম আন্টি আমার কথা ভেবে মাছ রান্না করে পাঠিয়েছেন। একদম বাঙালি স্টাইলে মাছের ঝোল। আমি আর প্রসিত যাতে হোমসিক না হয়ে পড়ি, সেজন্যেই এমন ব্যবস্থা। ভাবা যায়!’’ 
সত্যিই, ‘পরি’ বোধহয় এই জন্যেই পরম আনন্দের স্মৃতি হয়ে থাকবে পরমের কাছে । আগামী 

২ মার্চ মুক্তির আলো দেখছে ‘পরি’। ক্রিয়র্জ এন্টারটেনমেন্ট ও ক্লিন স্লেট ফিলমসের যৌথ প্রযোজনার ছবি পরি-তে অভিনয় করেছেন অনুষ্কা শর্মা, পরমব্রত চট্টোপাধ্যায়, ঋতাভরী চক্রবর্তী ও রজত কপূর।